CELEX: 32019D1204
Language: fi
Date: 2019-07-12 00:00:00
Title: Komission täytäntöönpanopäätös (EU) 2019/1204, annettu 12 päivänä heinäkuuta 2019, Euroopan parlamentin ja neuvoston direktiivin 2014/25/EU sovellettavuudesta hankintasopimuksiin, jotka koskevat tiettyjen postipalvelujen ja muiden kuin postipalvelujen tarjoamiseen Kroatiassa liittyviä tiettyjä toimintoja (tiedoksiannettu numerolla C(2019) 5194) (ETA:n kannalta merkityksellinen teksti.)

15.7.2019   
               
               
                  FI
               
               
                  Euroopan unionin virallinen lehti
               
               
                  L 189/75
               
            
         KOMISSION TÄYTÄNTÖÖNPANOPÄÄTÖS (EU) 2019/1204,
         annettu 12 päivänä heinäkuuta 2019,
         Euroopan parlamentin ja neuvoston direktiivin 2014/25/EU sovellettavuudesta hankintasopimuksiin, jotka koskevat tiettyjen postipalvelujen ja muiden kuin postipalvelujen tarjoamiseen Kroatiassa liittyviä tiettyjä toimintoja
         
            
               (tiedoksiannettu numerolla C(2019) 5194)
            
         
         (Ainoastaan kroaatinkielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vesi- ja energiahuollon sekä liikenteen ja postipalvelujen alalla toimivien yksiköiden hankinnoista ja direktiivin 2004/17/EY kumoamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/25/EU (1) ja erityisesti sen 35 artiklan 3 kohdan,
         on kuullut julkisia hankintoja käsittelevää neuvoa-antavaa komiteaa,
         sekä katsoo seuraavaa:
         I.   TOSISEIKAT
         
         
                     (1)
                  
                  
                     Hrvatska pošta (Kroatian posti), jäljempänä ’pyynnön esittäjä’, toimitti sähköpostitse 7 päivänä joulukuuta 2018 komissiolle direktiivin 2014/25/EU 35 artiklan 1 kohdan nojalla pyynnön (2), jäljempänä ’pyyntö’. Direktiivin 35 artiklan 2 kohdan mukaisesti komissio ilmoitti asiasta Kroatialle sähköpostitse 7 päivänä helmikuuta 2019. Kroatia vastasi sähköpostitse 26 päivänä helmikuuta 2019. Komissio pyysi pyynnön esittäjältä lisätietoja 16 päivänä toukokuuta 2019 ja sai pyynnön esittäjän vastaukset 17 päivänä toukokuuta ja 21 päivänä toukokuuta 2019. Komissio pyysi vielä Kroatian viranomaisilta lisätietoja 24 päivänä toukokuuta 2019 ja asetti vastausten määräajaksi 31 päivän toukokuuta 2019. Kroatian viranomaisten vastaus saatiin 11 päivänä kesäkuuta 2019.
                  
               
                     (2)
                  
                  
                     Pyyntö koskee tiettyjä direktiivin 2014/25/EU 13 artiklan 1 kohdassa tarkoitettuja postipalveluja sekä tiettyjä muita kuin postipalveluja, joita pyynnön esittäjä tarjoaa Kroatian alueella. Pyynnössä mainitaan seuraavat palvelut:
                     Postipalvelut:
                     
                                 a)
                              
                              
                                 pikapakettipalvelut, jotka koostuvat lisäarvollisten pakettien keruusta, lajittelusta, kuljetuksesta ja jakelusta (normaalijakelua nopeampi jakelu; ilman viivytyksiä tapahtuva jakelu) kotimaan markkinoilla;
                              
                           
                                 b)
                              
                              
                                 pikapakettipalvelut, jotka koostuvat lisäarvollisten pakettien keruusta, lajittelusta, kuljetuksesta ja jakelusta kansainvälisillä markkinoilla;
                              
                           
                                 a)
                              
                              
                                 sanoma- ja aikakauslehtien ja kirjojen jakelu asiakkaille kotimaan markkinoilla.
                              
                           Viimeksi mainittu luokka koskee muita palveluja kuin postipalveluja, toisin sanoen osoitteettomien mainosten ja markkinointimateriaalin massajakelua kotimaan markkinoilla.
                  
               
                     (3)
                  
                  
                     Pyyntöön ei ole liitetty kyseisen toiminnan suhteen toimivaltaisen riippumattoman kansallisen viranomaisen perusteltua lausuntoa, jossa analysoitaisiin perusteellisesti direktiivin 2014/25/EU 34 artiklan 1 kohdan soveltuvuutta kyseiseen toimintaan mainitun artiklan 2 ja 3 kohdan mukaisesti. Direktiivin 2014/25/EU liitteessä IV olevan 1 kohdan mukaisesti komissiolla on 105 työpäivää aikaa tehdä pyyntöä koskeva täytäntöönpanopäätös. Alkuperäinen määräaika päättyi 23 päivänä toukokuuta 2019 (3). Komissio pidensi määräaikaa pyynnön esittäjän suostumuksella 4 päivään heinäkuuta 2019, ja sitä pidennettiin vielä direktiivin 2014/25/EU liitteessä IV olevan toisen kohdan mukaisesti 12 päivään heinäkuuta 2019.
                  
               
                     (4)
                  
                  
                     Pyynnön esittäjä peruutti pyynnön 13 päivänä kesäkuuta 2019 siltä osin kuin se koskee sanoma- ja aikakauslehtien ja kirjojen jakelua asiakkaille kotimaan markkinoilla. Pyyntö säilytettiin voimassa johdanto-osan 2 kappaleessa lueteltujen muiden palvelujen osalta.
                  
               II.   OIKEUDELLINEN KEHYS
         
         
                     (5)
                  
                  
                     Direktiiviä 2014/25/EU sovelletaan hankintasopimuksiin, jotka koskevat postipalveluihin ja muihin kuin postipalveluihin liittyvää toimintaa, jos jälkimmäisiä palveluja tarjoaa yksikkö, joka tarjoaa myös direktiivissä 2014/25/EU tarkoitettuja postipalveluja, ja jollei toimintaa ole vapautettu direktiivin soveltamisesta sen 34 artiklan nojalla.
                  
               
                     (6)
                  
                  
                     Direktiivissä 2014/25/EU säädetään, ettei direktiiviä sovelleta hankintasopimuksiin, jotka tehdään jonkin direktiivissä tarkoitetun toiminnan suorittamiseksi, jos toimintaan siinä jäsenvaltiossa, jossa se toteutetaan, kohdistuu suoraa kilpailua markkinoilla, joille pääsyä ei ole rajoitettu. Se, kohdistuuko toimintaan suoraa kilpailua, on arvioitava objektiivisilla perusteilla, joihin voivat kuulua tuotteiden tai palvelujen ominaisuudet, sellaisten vaihtoehtoisten tuotteiden tai palvelujen olemassaolo, joiden katsotaan voivan korvata tuotteet ja palvelut kysyntä- tai tarjontapuolella, hinnat ja useamman kuin yhden tavaran- tai palveluntoimittajan tosiasiallinen tai mahdollinen olemassaolo.
                  
               III.   ARVIOINTI
         
         3.1   Rajoittamaton pääsy markkinoille
         
         
                     (7)
                  
                  
                     Markkinoille pääsyä pidetään rajoittamattomana, jos asianomainen jäsenvaltio on pannut täytäntöön unionin säädökset, jotka avaavat tietyn alan tai sen osan kilpailulle, ja soveltaa niitä. Kyseiset säädökset luetellaan direktiivin 2014/25/EU liitteessä III, jossa postipalvelujen osalta viitataan Euroopan parlamentin ja neuvoston direktiiviin 97/67/EY (4).
                  
               
                     (8)
                  
                  
                     Kroatian antaman vahvistuksen (5) ja komission käytettävissä olevien tietojen perusteella Kroatia on pannut direktiivin 97/67/EY täytäntöön (6) ja soveltaa sitä. Sen vuoksi asiaankuuluville markkinoille pääsyä pidetään rajoittamattomana direktiivin 2014/25/EU 34 artiklan 3 kohdan mukaisesti.
                  
               3.2   Toimintaan suoraan kohdistuva kilpailu
         
         
                     (9)
                  
                  
                     Toimintaan suoraan kohdistuvaa kilpailua olisi arvioitava useiden tekijöiden perusteella, joista yksikään ei ole ratkaiseva sellaisenaan. Huomioon olisi otettava tärkeimpien toimijoiden markkinaosuudet tietyillä, tässä päätöksessä tarkoitetuilla markkinoilla. Koska pyynnössä tarkoitettujen eri toimintojen markkinoille pääsyn edellytykset vaihtelevat, kilpailutilanteen arvioinnissa olisi otettava huomioon merkityksellisten markkinoiden erilaiset tilanteet.
                  
               
                     (10)
                  
                  
                     Tämän päätöksen soveltaminen ei rajoita kilpailusääntöjen ja unionin lainsäädännön muiden alojen säännösten soveltamista. Erityisesti vaatimukset ja menetelmät, joilla arvioidaan direktiivin 2014/25/EU 34 artiklan mukaisesti, onko toiminta suoraan kilpailun kohteena, eivät ole välttämättä samat, joita käytetään tehtäessä Euroopan unionista tehdyn sopimuksen 101 tai 102 artiklan tai neuvoston asetuksen (EY) N:o 139/2004 (7) mukainen arviointi. Unionin yleinen tuomioistuin on tämän vahvistanut (8).
                  
               
                     (11)
                  
                  
                     Tämän päätöksen tavoitteena on selvittää, kohdistuuko pyynnön kohteena olevaan toimintaan kilpailua (sellaisilla markkinoilla, joille pääsyä ei ole rajoitettu direktiivin 2014/25/EU 34 artiklassa tarkoitetulla tavalla) siinä määrin, että hankinnat pyyntöön sisältyvien asianomaisten toimintojen suorittamiseksi toteutetaan varmasti – myös ilman direktiivissä 2014/25/EU säädettyjä tiukkoja yksityiskohtaisia hankintasääntöjä – avoimella ja syrjimättömällä tavalla sellaisin perustein, joilla ostajat voivat löytää kokonaisuudessaan taloudellisesti edullisimman ratkaisun.
                  
               
                     (12)
                  
                  
                     Tässä yhteydessä on tärkeää mainita, että julkisia hankintoja koskevia sääntöjä ei sovelleta kyseisillä markkinoilla kaikkiin markkinatoimijoihin. Näin ollen yritykset, joihin sääntöjä ei sovelleta, voivat yleensä aiheuttaa näillä markkinoilla kilpailupainetta markkinatoimijoille, joihin niitä sovelletaan (9).
                  
               3.2.1   Pikapakettipalvelut (kotimaan pikapakettipalvelut ja kansainväliset pikapakettipalvelut)
         
         
                     (13)
                  
                  
                     Komissio on katsonut aiemmissa päätöksissä (10), että postipalvelujen markkinat voidaan jakaa peruspostipalvelujen ja pikapostipalvelujen markkinasegmentteihin. Tässä jaottelussa otetaan huomioon, että pikapalvelut ovat nopeampia ja luotettavampia kuin peruspalvelu, kumpaankin palvelutyyppiin tarvitaan erilaiset infrastruktuurit ja pikapalveluilla on lisäarvoa antavia ominaisuuksia, kuten seurantapalveluja, ja ne ovat yleensä myös kalliimpia.
                  
               
                     (14)
                  
                  
                     Komissio on myös tehnyt edellisessä päätöksessä (11) eron kotimaan pakettipalvelujen ja kansainvälisten pakettipalvelujen välillä. Se on katsonut, että kansallisia jakeluverkkoja ylläpitävät yritykset tarjoavat kotimaan pikapakettipalveluja, kun taas kansainvälisissä pakettipalveluissa on kyse pakettien keräämisestä niiden kuljettamiseksi ja toimittamiseksi ulkomaille.
                  
               
                     (15)
                  
                  
                     Pyynnön esittäjä katsoo, että pikapakettipalvelujen merkitykselliset tuotemarkkinat vastaavat niitä kahta johdanto-osan 2 kappaleen a ja b alakohdassa esitettyä pakettipalvelutyyppiä, joita pyyntö koskee. Tämä lähestymistapa on komission aiemman käytännön mukainen.
                  
               
                     (16)
                  
                  
                     Johdanto-osan 13, 14 ja 15 kappaleen perusteella voidaan tätä päätöstä varten tehtävässä arvioinnissa todeta, että pikapakettipalvelujen merkitykselliset tuotemarkkinat ovat kotimaan pikapakettipalvelujen markkinat ja kansainvälisten pikapakettipalvelujen markkinat, sanotun kuitenkaan rajoittamatta kilpailulainsäädännön soveltamista.
                  
               
                     (17)
                  
                  
                     Komissio on aiemmassa käytännössään (12) todennut maantieteellisten markkinoiden osalta, että pikapakettipalvelujen markkinat ovat laajuudeltaan kansalliset riippumatta siitä, onko kyseessä kotimaan pikapakettipalvelut vai kansainväliset pikapakettipalvelut. Pyynnön esittäjän kanta on yhdenmukainen komission käytännön kanssa.
                  
               
                     (18)
                  
                  
                     Pyynnön esittäjä tarjoaa Kroatiassa sekä kotimaan pakettipalveluja että kansainvälisiä pakettipalveluja.
                  
               
                     (19)
                  
                  
                     Koska ei ole mitään viitteitä siitä, että maantieteellisten markkinoiden laajuus olisi toisenlainen, tätä päätöstä varten tehtävässä arvioinnissa voidaan todeta, että kotimaan pikapakettipalvelut ja kansainväliset pikapakettipalvelut kattavat maantieteellisesti Kroatian alueen, sanotun kuitenkaan rajoittamatta kilpailulainsäädännön soveltamista.
                  
               3.2.1.1   Kotimaan pikapakettipalvelut – markkina-analyysi
         
         
                     (20)
                  
                  
                     Arvioitaessa, onko toiminta suoraan kilpailun kohteena, voidaan todeta, että kotimaan pikapakettipalveluja tarjoaa yli 20 toimijaa (13), joihin kuuluu kansainvälisiä toimijoita kuten DHL ja GLS. Käytettävissä olevien tietojen mukaan pyynnön esittäjän markkinaosuus tässä markkinasegmentissä oli […] (14) prosenttia vuonna 2015, […] prosenttia vuonna 2016 ja […] prosenttia vuonna 2017 määrällisesti laskettuna (15) ja […] prosenttia vuonna 2015, […] prosenttia vuonna 2016 ja […] vuonna 2017 arvon mukaan laskettuna (16).
                  
               
                     (21)
                  
                  
                     Pyynnön esittäjän kilpailijoiden markkinaosuudet ovat verrattavissa pyynnön esittäjän markkinaosuuksiin. Sen suurimpien kilpailijoiden markkinaosuudet ovat arvoltaan (17) seuraavat: DHL […] prosenttia vuonna 2015, […] prosenttia vuonna 2016 ja […] prosenttia vuonna 2017, Overseas […] prosenttia vuonna 2015, […] prosenttia vuonna 2016 ja […] prosenttia ja vuonna 2017 ja GLS […] prosenttia vuonna 2015 ja […] prosenttia vuosina 2016 ja 2017 (18).
                  
               
                     (22)
                  
                  
                     Markkinoille pääsyn osalta komissio panee merkille, että markkinoille on tullut viiden viime vuoden aikana uusia markkinatoimijoita: Cash on Delivery Express, Gebruder Weiss, Orbis Express ja Schenker (19).
                  
               
                     (23)
                  
                  
                     Kroatian verkkotoimialan sääntelyviranomainen on ilmoittanut (20), että kotimaan pikapaketteihin ja kansainvälisiin pikapaketteihin liittyvät postipalvelut ovat kilpailukykyisiä ja että pyynnön esittäjä joutuu kilpailemaan kyseisten palvelujen alalla Kroatian alueella.
                  
               
                     (24)
                  
                  
                     Tätä päätöstä sovellettaessa johdanto-osan 20, 21, 22 ja 23 kappaleessa kuvattuja tekijöitä olisi pidettävä merkkinä siitä, että tämä toiminta on Kroatiassa kilpailun kohteena, sanotun kuitenkaan rajoittamatta kilpailulainsäädännön soveltamista. Koska direktiivin 2014/25/EU 34 artiklassa säädetyt edellytykset täyttyvät, olisi näin ollen vahvistettava, ettei direktiiviä 2014/25/EU sovelleta hankintasopimuksiin, jotka tehdään tämän toiminnan harjoittamiseksi Kroatiassa.
                  
               3.2.1.2   Kansainväliset pikapakettipalvelut – markkina-analyysi
         
         
                     (25)
                  
                  
                     Kansainvälisiä pikapakettipalveluja tarjoaa tällä hetkellä yli 20 toimijaa (21), joihin kuuluu kansainvälisiä toimijoita kuten DHL ja DPD. Käytettävissä olevien tietojen mukaan pyynnön esittäjän markkinaosuus tässä markkinasegmentissä oli […] prosenttia vuonna 2015, […] prosenttia vuonna 2016 ja […] prosenttia vuonna 2017 määrällisesti laskettuna (22) ja […] prosenttia vuonna 2015, […] prosenttia vuonna 2016 ja […] vuonna 2017 arvon mukaan laskettuna (23).
                  
               
                     (26)
                  
                  
                     Pyynnön esittäjä ei ole tämän markkinasegmentin kolmen suurimman toimijan joukossa. Suurimman markkinatoimijan DHL:n markkinaosuus arvon mukaan laskettuna (24) oli […] prosenttia vuonna 2015, […] prosenttia vuonna 2016 ja […] prosenttia vuonna 2017. DPD:n markkinaosuus oli […] prosenttia vuonna 2015, […] prosenttia vuonna 2016 ja […] prosenttia vuonna 2017. Overseasin markkinaosuus pysyi vakaana […] prosentissa vuonna 2015, 2016 ja 2017 (25).
                  
               
                     (27)
                  
                  
                     Markkinoille pääsyn osalta komissio panee merkille, että markkinoille on tullut viiden viime vuoden aikana uusia markkinatoimijoita: Cash on Delivery Express, Gebruder Weiss, Orbis Express ja Schenker (26).
                  
               
                     (28)
                  
                  
                     Kroatian verkkotoimialan sääntelyviranomainen on ilmoittanut (27), että kotimaisiin ja kansainvälisiin pikalähetyksiin liittyvät postipalvelut ovat kilpailukykyisiä ja että pyynnön esittäjä joutuu kilpailemaan kyseisten palvelujen alalla Kroatian alueella.
                  
               
                     (29)
                  
                  
                     Tätä päätöstä sovellettaessa johdanto-osan 25, 26, 27 ja 28 kappaleessa lueteltuja tekijöitä olisi pidettävä merkkinä siitä, että tämä toiminta on Kroatiassa kilpailun kohteena, sanotun kuitenkaan rajoittamatta kilpailulainsäädännön soveltamista. Koska direktiivin 2014/25/EU 34 artiklassa säädetyt edellytykset täyttyvät, olisi näin ollen vahvistettava, ettei direktiiviä 2014/25/EU sovelleta hankintasopimuksiin, jotka tehdään tämän toiminnan harjoittamiseksi Kroatiassa.
                  
               3.2.2   Osoitteettoman postin kotimaiset jakelupalvelut
         
         
                     (30)
                  
                  
                     Osoitteettomalle mainospostille on ominaista se, ettei siinä ole lopullisen vastaanottajan osoitetta. Kyseessä on tilaamatta toimitettava mainosposti, joka täyttää mm. seuraavat arviointiperusteet: lähetysten paino, muoto, sisältö ja taitto ovat yhdenmukaiset ja ne jaetaan tietylle vastaanottajaryhmälle.
                  
               
                     (31)
                  
                  
                     Komissio on katsonut aiemmin, että postinjakelupalvelujen markkinat voidaan jakaa osoitteellisen postin ja osoitteettoman postin markkinasegmentteihin (28). Pyynnön esittäjä katsoo, että kyseessä olevassa tapauksessa merkitykselliset markkinat ovat osoitteettoman postin markkinat.
                  
               
                     (32)
                  
                  
                     Pyynnön esittäjän toimittamien tietojen perusteella ja komission nykyinen käytäntö huomioon ottaen merkitykselliset tuotemarkkinat ovat tässä päätöksessä osoitteettomien postilähetysten jakeluun liittyvät palvelut, sanotun kuitenkaan rajoittamatta kilpailulainsäädännön soveltamista.
                  
               
                     (33)
                  
                  
                     Arvioitaessa, onko pyynnön esittäjän toiminta suoraan kilpailun kohteena, voidaan todeta, että suurin markkinatoimija on Weber Escal, jonka markkinaosuus oli yli […] prosenttia vuosina 2014–2017 arvon mukaan laskettuna (29). Pyynnön esittäjän markkinaosuus oli […] prosenttia vuonna 2015, […] prosenttia vuonna 2016 ja […] prosenttia vuonna 2017 (30) arvon mukaan laskettuna ja […] prosenttia vuosina 2015, 2016 ja 2017 määrällisesti laskettuna (31).
                  
               
                     (34)
                  
                  
                     Tätä päätöstä sovellettaessa johdanto-osan 33 kappaleessa lueteltuja tekijöitä olisi pidettävä merkkinä siitä, että Kroatian posti joutuu kilpailemaan kyseisellä alalla Kroatian alueella, sanotun kuitenkaan rajoittamatta kilpailulainsäädännön soveltamista. Koska direktiivin 2014/25/EU 34 artiklassa säädetyt edellytykset täyttyvät, olisi vahvistettava, ettei direktiiviä 2014/25/EU sovelleta hankintasopimuksiin, jotka tehdään tämän toiminnan harjoittamiseksi Kroatiassa.
                  
               IV.   PÄÄTELMÄT
         
         
                     (35)
                  
                  
                     Tämä päätös perustuu oikeudelliseen ja tosiasialliseen tilanteeseen joulukuusta 2018 kesäkuuhun 2019, sellaisena kuin se käy ilmi pyynnön esittäjän sekä Kroatian verkkotoimialan sääntelyviranomaisen ja Kroatian meri-, liikenne- ja infrastruktuuriministeriön toimittamista tiedoista. Päätöstä voidaan tarkistaa, jos oikeudellinen tai tosiasiallinen tilanne muuttuu merkittävästi siten, etteivät direktiivin 2014/25/EU 34 artiklan soveltamisen edellytykset enää täyty,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Direktiiviä 2014/25/EU ei sovelleta hankintayksiköiden tekemiin hankintasopimuksiin, joiden tarkoituksena on mahdollistaa seuraavien toimintojen toteuttaminen Kroatian alueella:
            
                        —
                     
                     
                        kotimaiset pikapakettipalvelut,
                     
                  
                        —
                     
                     
                        kansainväliset pikapakettipalvelut,
                     
                  
                        —
                     
                     
                        osoitteettoman postin kotimaiset jakelupalvelut.
                     
                  
         
            2 artikla
            Tämä päätös on osoitettu Kroatian tasavallalle.
         
         
            Tehty Brysselissä 12 päivänä heinäkuuta 2019.
            
               
                  Komission puolesta
               
               Elżbieta BIEŃKOWSKA
               
                  Komission jäsen
               
            
         
         
            (1)  EUVL L 94, 28.3.2014, s. 243.
         
            (2)  Pyyntö on vesi- ja energiahuollon sekä liikenteen ja postipalvelujen alalla toimivien yksiköiden hankinnoista annetun Euroopan parlamentin ja neuvoston direktiivin 2014/25/EU 34 ja 35 artiklan yksityiskohtaisista soveltamissäännöistä 10 päivänä lokakuuta 2016 annetun komission täytäntöönpanopäätöksen (EU) 2016/1804 1 artiklan 1 kohdan mukainen (EUVL L 275, 12.10.2016, s. 39).
         
            (3)  EUVL C 69, 22.2.2019, s. 6.
         
            (4)  Euroopan parlamentin ja neuvoston direktiivi 97/67/EY, annettu 15 päivänä joulukuuta 1997, yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä (EYVL L 15, 21.1.1998, s. 14).
         
            (5)  Ks. Kroatian sähköpostiviesti 26.2.2019.
         
            (6)  Kansallinen täytäntöönpanosäädös: postipalvelulaki (virallinen lehti nro 144/12, 153/13 ja 78/15).
         
            (7)  Neuvoston asetus (EY) N:o 139/2004, annettu 20 päivänä tammikuuta 2004, yrityskeskittymien valvonnasta (”EY:n sulautuma-asetus”) (EUVL L 24, 29.1.2004, s. 1).
         
            (8)  Tuomio, annettu 27.4.2016, Österreichische Post AG v. komissio, T-463/14, EU:T:2016:243, 28 kohta.
         
            (9)  Markkinoilla, joita tämä pyyntö koskee, ainoastaan pyynnön esittäjä on direktiivin 2014/25/EU 4 artiklan 1 kohdassa tarkoitettu hankintayksikkö, johon näin ollen sovelletaan julkisia hankintoja koskevia sääntöjä.
         
            (10)  Komission täytäntöönpanopäätös 2013/154/EU, annettu 22 päivänä maaliskuuta 2013, tiettyjen Unkarissa tarjottavien postialan palvelujen jättämisestä vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta annetun Euroopan parlamentin ja neuvoston direktiivin 2004/17/EY soveltamisen ulkopuolelle (EUVL L 86, 26.3.2013, s. 22). Ks. myös kansainvälisten pikapostipalvelujen tarjoamisesta Espanjassa 1 päivänä elokuuta 1990 tehty komission päätös 90/456/ETY (EYVL L 233, 28.8.1990, s. 19), asiassa COMP/M.5152 – Posten AB / Post Danmark A/S 21 päivänä huhtikuuta 2009 tehty päätös ja asiassa COMP/M.6570 – UPS/TNT Express 30 päivänä tammikuuta 2013 tehty komission päätös.
         
            (11)  Asia COMP/M.5152 – Posten AB / Post Danmark A/S, 21.4.2009, 54 kohta.
         
            (12)  Asia COMP/M.5152 – Posten AB / Post Danmark A/S, 21.4.2009, 66 ja 74 kohta.
         
            (13)  Ks. Kroatian 26 päivänä helmikuuta 2019 lähettämä sähköpostiviesti ja Kroatian verkkotoimialan sääntelyviranomaisen verkkosivut https://www.hakom.hr/default.aspx?id=859
         
            (14)  […] luottamuksellista tietoa.
         
            (15)  Ks. pyyntö, s. 12, viimeinen kohta.
         
            (16)  Ks. pyyntö, s. 13, toinen kaavio.
         
            (17)  Käytettävissä ei ole määrällisiä tietoja pyynnön esittäjän kilpailijoiden markkinaosuuksista.
         
            (18)  Ks. pyyntö, s. 13, toinen kaavio.
         
            (19)  Ks. pyyntö, s. 15, kolmas kohta.
         
            (20)  Ks. Kroatian verkkotoimialan sääntelyviranomaisen 29 päivänä lokakuuta 2018 päivätty kirje pyynnön esittäjälle (pyynnön liite 6, s. 2, ensimmäinen kohta).
         
            (21)  Ks. alaviite 13.
         
            (22)  Ks. pyyntö, s. 21, viimeinen kaavio.
         
            (23)  Ks. pyyntö, s. 21, ensimmäinen kaavio.
         
            (24)  Käytettävissä ei ole määrällisiä tietoja pyynnön esittäjän kilpailijoiden markkinaosuuksista.
         
            (25)  Ks. pyyntö, s. 22, ensimmäinen kaavio.
         
            (26)  Ks. pyyntö, s. 23, kohta 5.3.1.
         
            (27)  Ks. Kroatian verkkotoimialan sääntelyviranomaisen 29 päivänä lokakuuta 2018 päivätty kirje pyynnön esittäjälle (pyynnön liite 6, s. 2, ensimmäinen kohta).
         
            (28)  Asia COMP/M.5152 – Posten AB /Post Danmark A/S.
         
            (29)  Ks. pyyntö, s. 30, ensimmäinen kaavio.
         
            (30)  Ks. pyyntö, s. 28, ensimmäinen kaavio.
         
            (31)  Ks. pyyntö, s. 29, ensimmäinen kaavio.